Oldowan-gereedskap is in die Vroeë Steentydperk gebruik en die naam kom van die plek waar die eerste klipgereedskap in die 1930’s deur Louis Leakey gevind is – by die Olduvai-kloof in Tanzania.
Daar is tot dusver geen sulke menstipes in die Pretoria-omgewing gevind nie, maar daar is duidelike tekens van die mens se bewoning en benutting van die gebied so ver terug as die Vroeë Steentydperk. So sê Anton Carl von Vollenhoven in ‘n tesis wat hy vir sy argeologie-graad aan die Universiteit van Pretoria geskryf het.
Steentydperkterreine, waarvan die spesifieke fase nie deur die skrywers aangedui word nie, is by ’n terrein op Donkerhoek en verskeie plekke op die plaas Zwartkoppies gevind.